สวัสดีค่ะ เรามีอาการตกขาวเป็นเหลวๆสีเหลืองอ่อนๆมีกลิ่นเปรี้ยวๆด้วยนะคะ บางทีก็เป็นก้อนๆสีขาวหน่ะค่ะกลิ่นคล้ายๆนมบูด แถมมีอาการคันร่วมด้วย เคยใช้ยาเหน็บแล้วก็หายค่ะ แล้วมันก็กลับมาเป็นอีก เป็นตลอดเวลาเลยค่ะ หลังจากมีประจำเดือนก็เป็นก่อนเป็นประจำเดือนก็เป็นค่ะ เวลามีเพศสัมพันธ์ก็จะรู้สึกแสบๆ เป็นมานานแล้วค่ะ แต่อยากทราบว่าเกิดจากอะไรเป็นอะไรและควรรับการรักษาอย่างไรดีคะ เครียดมากๆเลย 😭
สวัสดีค่ะ Poily,อาการตกขาวมีสีเหลืองอ่อน มีกลิ่นเหม็นเปรี้ยว มีอาการคัน อาจเกิดจาก- การอักเสบของช่องคลอดจากเชื้อแบคทีเรีย (bacterial vaginosis) มักจะทำให้ตกขาวมีปริมาณมาก และมีกลิ่นเหม็นรุนแรง แต่มักไม่ได้ทำให้เกิดอาการคัน สาเหตุที่ทำให้เกิด เช่น ช่องคลอดมีความเป็นด่างจากการโดนหลั่งน้ำอสุจิบ่อยๆ หรือจากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน หากอาการเป็นมาก อาจทานยาปฏิชีวนะฆ่าเชื้อ เช่น เมโทรนิดาโซล (metronidazole), คลินดามัยซิน (clindamycin) เป็นต้น ส่วนการใช้ยาสอดสำหรับรักษาเชื้อรา จะไม่ได้ช่วยอะไร- การติดเชื้อราในช่องคลอด จะทำให้มีอาการคันในช่องคลอดมากเป็นหลัก และมีตกขาวปริมาณมาก จับตัวเป็นก้อนคล้ายแป้งเปียกหรือนมบูด มักจะไม่ได้ทำให้มีกลิ่นเหม็น หากอาการเป็นมาก การรักษาคือการใช้ยาสอดหรือยาปฏิชีวนะฆ่าเชื้อราทาน ในบางราย อาจเกิดการติดเชื้อซ้ำบ่อยๆ ได้ หากมีปัจจัยบางอย่าง หรือติดเชื้อราชนิดที่รักษายาก ซึ่งก็ต้องใช้ยาแบบรับประทานรักษาที่มีฤทธิ์กว้างมากขึ้น- การติดเชื้อปรสิตในช่องคลอด จะเกิดจากการติดต่อทางเพศสัมพันธ์ โดยจะทำให้ตกขาวมีปริมาณมาก มักมีฟองปน และอาจมีแสบหรือคันในช่องคลอด อวัยวะเพศภายนอกอาจบวมแดงหากอาการเป็นๆ หายๆ หรือไม่หายไป แนะนำควรไปพบสูติ-นรีแพทย์เพื่อตรวจหาสาเหตุ จะได้รับการรักษาที่ตรงกับโรคค่ะ